Изх. 25-00-46/18.03.2025 г.

ОБС Вх. № 67/18.03.2025 г.

**ДО**

 **ОБЩИНСКИ СЪВЕТ**

 **гр. Рудозем**

**Д О К Л А Д Н А З А П И С К А**

**от**

**инж. Недко Фиданов Кулевски – кмет на община Рудозем**

**Относно:** Откриване на процедура за провеждане на публично оповестен конкурс, за отдаване под наем за срок от 10 /десет/ години на помещения в двуетажна масивна сграда - публична общинска собственост с идентификатор 63207.501.216.1, разположена в поземлен имот с идентификатор 63207.501.216 по кадастралната карта и кадастралните регистри на гр. Рудозем, за осъществяване на дейности в областта на здравеопазването.

 **УВАЖАЕМИ ГОСПОДИН ПРЕДСЕДАТЕЛ,**

 **УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Община Рудозем притежава право на собственост върху сграда, имаща следното описание: двуетажна масивна сграда с идентификатор 63207.501.216.1, разположена в поземлен имот с идентификатор 63207.501.216 по кадастралната карта и кадастралните регистри на гр. Рудозем, одобрени със Заповед № РД-18-12/10.03.2010 г. на Изпълнителния директор на АГКК, който попада в УПИ I-болница, кв. 22 по плана на гр. Рудозем, последно изменение на кадастралната карта и кадастралните регистри засягащо сградата: няма данни за изменение, номер по предходен план: няма, брой самостоятелни обекти в сградата: няма данни, с административен адрес: гр. Рудозем, ул. „Атанас Буров“ № 2, със застроена площ 1011 кв.м., предназначение: здравно заведение.

 Посочената сграда е построена доста години назад във времето и винаги се е използвала за осъществяване на функциите на лечебно заведение. За известен период от време в нея е извършвало дейност общинското дружество „МБАЛ Рудозем“ ЕООД, което към днешна дата вече не съществува.

 От страна на „Специализирана болница за рехабилитация - Родопи” ЕООД е проявен е интерес за наемане на отделни помещения в сградата, с цел предоставяне на здравни услуги в областта на физиотерапията и рехабилитацията.

 При тези обстоятелства считам, че въпросната сграда – публична общинска собственост, следва да бъде отдадена под наем чрез публично оповестен конкурс, съобразно разпоредбите на чл. 14, ал. 7 във връзка с ал. 2 от ЗОС. Провеждането на този вид процедура се налага от поставянето на специални конкурсни условия свързани с ползването на сградата според конкретно предназначение, което пък обуславя и специфичните изисквания спрямо участниците.

 Водещо при определяне на началната цена за отдаване под наем на имота следва да бъде особената важност на предлаганите услуги в областта на здравеопазването. Именно затова смятам, че е редно тези обстоятелства да бъдат съобразени и при определянето на размера на началната наемна цена в публично оповестения конкурс. Още повече, че всички необходими разноски и бъдещи подобрения в имота, ще бъдат за сметка на наемателя. Така ще бъде постигнат баланс в интересите на двете страни по договора за наем.

 Предвид гореизложеното и на основание чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 9, чл. 14, ал. 2, ал. 7 и ал. 8 от Закона за общинската собственост, чл. 81 от Наредба за реда за придобиване, управление и разпореждане с общинско имущество, предлагам на Общински съвет – Рудозем да разгледа, обсъди и приеме следното

**ПРОЕКТОРЕШЕНИЕ:**

1. Актуализира Годишна програма за управление и разпореждане с имоти - общинска собственост за 2025 г., като в точка ІІІ, буква А „ИМОТИ, КОИТО ОБЩИНА РУДОЗЕМ ИМА НАМЕРЕНИЕ ДА ПРЕДОСТАВИ ПОД НАЕМ”, подточка 1.1 „Помещения” се добавят:

*Помещение № 208, с площ 14,30 кв.м. в двуетажна масивна сграда с идентификатор 63207.501.216.1 по КК на гр. Рудозем; помещение № 210 с площ 31,84 кв.м. в двуетажна масивна сграда с идентификатор 63207.501.216.1 по КК на гр. Рудозем; помещение № 212, с площ 27,70 кв.м. в двуетажна масивна сграда с идентификатор 63207.501.216.1 по КК на гр. Рудозем; помещение № 214 с площ 15,90 кв.м. в двуетажна масивна сграда с идентификатор 63207.501.216.1 по КК на гр. Рудозем; таванско помещение № 335 с площ 144,00 кв.м. в двуетажна масивна сграда с идентификатор 63207.501.216.1 по КК на гр. Рудозем.*

1. Дава съгласие за откриване на процедура за провеждане на публично оповестен конкурс, за отдаване под наем за срок от 10 /десет/ години на помещения, представляващи част от сграда - публична общинска собственост, за осъществяване на дейности в областта на здравеопазването, по обособена позиция както следва:

**Обособена позиция:**

Помещение № 208, с площ 14,30 кв.м., Помещение № 210 с площ 31,84 кв.м., Помещение № 212, с площ 27,70 кв.м., Помещение № 214 с площ 15,90 кв.м., Таванско помещение № 335 с площ 144,00 кв.м., находящи се в двуетажна масивна сграда с идентификатор 63207.501.216.1, разположена в поземлен имот с идентификатор 63207.501.216 по кадастралната карта и кадастралните регистри на гр. Рудозем, одобрени със Заповед № РД-18-12/10.03.2010 г. на Изпълнителния директор на АГКК, който попада в УПИ I-болница, кв. 22 по плана на гр. Рудозем, последно изменение на кадастралната карта и кадастралните регистри засягащо сградата: няма данни за изменение, номер по предходен план: няма, брой самостоятелни обекти в сградата: няма данни, с административен адрес: гр. Рудозем, ул. „Атанас Буров“ № 2, със застроена площ 1011 кв.м., предназначение: здравно заведение.

**Начална конкурсна наемна цена** - 163.61 лв. (сто шестдесет и три лева и шестдесет и една стотинки) месечен наем с вкл. ДДС.

**Специфично конкурсно условие** – за болница за рехабилитация.

**Допълнителни конкурсни условия:**

* Запазване на предназначението на помещенията;
* Всички необходими разноски, подобрения и реконструкции в сградата са за сметка на наемателя и след прекратяване на договора остават в собственост на наемодателя;
1. Във връзка с т.II възлага на Кмета на община Рудозем да извърши всички необходими процедури по изпълнение на решението, като предприеме необходимите действия по откриване, организиране и провеждане на конкурсната процедура, както и да сключи договор за наем със спечелилия кандидат.

